10. Vedtagelse af lokalplan nr. 413 Boligområde i [adresse] (Åben)
Tidl. politisk behandling
PU, 01.09.20, pkt. 104, BY, 29.03.22, pkt. 12, BY, 29.11.22, pkt. 7.
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 413 
Boligområde i [adresse] og tillæg til nr. 11 til Kommuneplan 2021-32”.
Lokalplanforslaget tager udgangspunkt i [adresse] ønske om at etablere et blandet boligområde 
med tilhørende fælles opholdsareal. Inden for et mindre delområde gives desuden mulighed for etablering 
af lette erhverv.
Lokalplanområdet ligger inden for kommuneplanramme 4.BO.9 og omfatter et areal på i alt 3,6 ha.
Formålet med planlægningen er at skabe mulighed for etablering af åben-lave boliger, tæt-lave boliger og 
etageboliger samt mulighed for let erhverv på en mindre del af grunden. Områderne til boligbebyggelse 
placeres omkring et grønt område, der skal fungere som et friareal for boligbebyggelsen og som et 
rekreativt areal for hele Ulstrup. Boligerne kan opføres i op til to etager. Lokalplanen skal desuden sikre, at 
der anlægges fælles opholdsareal til de nye boligområder og fastlægge parkering, vej og stiforløb.
Lokalplanen ligger inden for kommuneplanramme 4.BO.9, der udlægger området til åben-lave, tæt-lave og 
etageboliger. Da der tillige ønskes mulighed for let erhverv i området, er der lavet et tillæg til Kommuneplan 
2021-32, som muliggør dette.
Lokalplanforslaget har været fremlagt i offentlig høring i perioden 8. december 2022 til 10. februar 2023. 
Der er i perioden indkommet ét høringssvar. Høringssvaret er beskrevet i vedhæftede bilag sammen med 
Teknik og Miljøs kommentarer og indstilling. Den fulde ordlyd af høringssvaret er også vedhæftet.
VURDERING
Det modtagne høringssvar er indsendt af ejerne af ejendommene [adresse] 18 i Ulstrup. 
Høringssvaret omhandler indbliksgener, lys og støjgener fra trafik, ejendommen [adresse]
Teknik og Miljø vurderer, at høringssvarene giver anledning til følgende ændringer i lokalplanen:

At pilen, på kortbilag 2, Klara Christiansen, der angiver adgang til delområde IV flyttes længere mod syd 
så den ligger ud for gavlen af ejendommen [adresse]
ØKONOMI
Kommunen har afholdt udgifter til erhvervelse af grunden og nedrivning af de eksisterende bygninger. Der 
vil herudover være kommunale udgifter forbundet med byggemodning og udstykning. Der lægges op til en 
grøn byggemodning af området, hvor opholds- og friarealerne i midten af lokalplanområdet etableres først. 
Byråd
25. april 2023  19:00
[adresse]: EMN-2020-35797
Dok-ID: 3509501
Sagsbehandler: Dennis Mikkelsen
Ved senere udbud og salg af arealerne inden for lokalplanområdet vil der på sigt kunne forventes en 
salgsindtægt. Der vil blive fremlagt en separat politisk sag vedrørende dette.
Teknik og Miljø har kendskab til, at Region Midtjylland mistænker Expeditgrunden for mulig PFAS-
forurening. Teknik og Miljø har i uge 12 rettet henvendelse til regionen for nærmere afklaring. Det er pt. 
uafklaret om regionens vurdering vil resultere i en forureningsundersøgelse på arealet.
Vejene klassificeres som offentlige veje, og der må forventes udgifter til efterfølgende kommunal drift og 
vedligehold.
Lokalplanområdet ligger i byzone og forbliver i byzone ved endelig vedtagelse af lokalplanen. Kommunen 
vil tinglyse forbud mod brug af pesticider inden for lokalplanområdet.
INDDRAGELSE
Der har været afholdt et borgermøde i Ulstrup 3. maj 2022, hvor oplæg til indretning af området blev 
præsenteret og hvor borgerne efterfølgende havde mulighed for at komme med kommentarer. På baggrund 
af de indkomne kommentarer er der indarbejdet mulighed for let erhverv i en del af området og mulighed 
for både tæt-lav og etageboliger i området ud mod [adresse].
Der er herudover afholdt et dialogmøde med bestyrelsen fra Andelsboligforeningen Fermparken angående 
vejadgang til den del af området, der ligger nord for [adresse]. 
Planforslaget har i overensstemmelse med planloven været i offentlig høring fra 8. december 2022 til 10. 
februar 2023.
INDSTILLING
Direktøren fra Teknik og Miljø indstiller til Byrådet:
1.
At ”Forslag til lokalplan nr. 413 Boligområde i [adresse] og tillæg nr. 11 til Kommuneplan 2021-
32” vedtages endeligt med ovennævnte ændringer.
BESLUTNING
Plan- og Landdistriktsudvalget, 11. april 2023:
Fraværende: Dorte Jeppesen
Indstilles godkendt.
Økonomiudvalget, 18. april 2023:
Fraværende: Øystein Krogh
Indstilles godkendt.
Byrådet, 25. april 2023:
Fraværende: Emil Simonsen, Øystein Krogh, Signe Andersen og Leonora Kristensen
Godkendt.
Bilag
1.
Indkomne høringssvar (3509789)
2.
Vurdering af høringssvar (3506334)
3.
Forslag til lokalplan nr. 413 Boligområde i [adresse] (3520660)
4.
Forslag til tillæg nr. 11 til Kommuneplan 2021-32 (3448966)
5.
Understøttelse af FN’s verdensmål (3436593)
